wickkiey/tamil-wikipedia-markdown huggingface dataset:
# சதா கௌர்


**இராணி சதா கௌர்** (*Sada Kaur*; சுமார் 1762 - 1832) 1789 முதல் 1821 வரை கன்கையா சிற்றரசின் தலைவராக இருந்தார். இவர், செய்சிங் கன்கையாவின் மகனான குர்பக்சு சிங் கன்கையாவின் மனைவியாவார். இவர், சில சமயங்களில் சர்தார்னி சதா கௌர் என்றும் குறிப்பிடப்படுகிறார்.  

1785இல் தனது கணவரின் இறப்புக்கும் பின்னரும், 1789இல் இவரது மாமனார் இறந்த பிறகும், இவர் கன்கையா அரசின் தலைவரானார். ஒரு புத்திசாலியான லட்சிய பெண்மணியான இவர், ( சீக்கிய பேரரசை நிறுவிய ரஞ்சித் சிங்கின் மாமியார் ஆவார். மேலும், பஞ்சாபில் அவர் ஆட்சிக்கு வருவதில் முக்கியப் பங்கு வகித்தார்.  

## ஆரம்பகால வாழ்க்கையும்,திருமணமும்
சதா கௌர், 1762இல் சர்தார் தசுவந்தா சிங் தாலிவாலுக்கு தாலிவால் ஜாட் சீக்கிய குடும்பத்தில் பிறந்தார். கன்கையா சிற்றரசின் சந்து ஜாட் ஆட்சியாளரான செய் சிங்கின் மூத்த மகனும் வாரிசுமான 7 வயது குர்பக்சு சிங்கை இவர் திருமணம் செய்து கொண்டார். இவர்கள் திருமணம் 1768இல் நடைபெற்றது. இவர்களுக்கு 1782இல் மெக்தாப் கௌர் என்ற ஒரு பெண் குழந்தை பிறந்தது.  

## கன்கையா சிற்றரசின் தலைமை
இவரது கணவர் குர்பக்ச் சிங், சுகர்சாகியா, ராம்கர்கியா, சன்சார் சந்த் கடோச் ஆகிய அரசுகளுக்கு எதிராக படாலா போரில் சண்டையிட்டு இறந்தார். 1785ஆம் ஆண்டில், தனது மகள் மெக்தப் கௌரை சுகர்சாகியா சிற்றரசின் தலைவரின் மகனான ரஞ்சித் சிங்கிற்கு திருமணம் செய்து வைத்தார். அவர்கள் திருமணம் 1786 இல் நடைபெற்றது. இருப்பினும் திருமணம் தோல்வியில் முடிந்தது. தன்னுடைய தந்தையை ரஞ்சித்தின் தந்தை கொலை செய்தார் என்பதை மெகதப் கவுர் கடைசிவரை மன்னிக்கவே இல்லை. திருமணத்திற்குப் பின்னரும் அவர் தன்னுடைய தாயாருடனேதான் வாழ்ந்தார். இதானால் 1798 இல் நாகை சிற்றரசைச் சேர்ந்த ராச் கவுர் என்பவரை ரஞ்சித் சிங் இரண்டாவதாகத் திருமணம் செய்து கொண்டார் . மெகதப் கவுர் 1813 ஆம் ஆண்டில் இறந்தார்  

1789இல், இவரது மாமனார், செய்சிங் கன்கையாவும் இறந்தார்.  

இவர் இறுதியில் ரஞ்சித் சிங்குடனான உறவை முறித்துக் கொண்டார். பின்னர் தனது சொந்த மாநிலத்தை ஆள நினைத்தார். ஆனால் ரஞ்சித் சிங் இவரது இயக்கங்களை கட்டுப்படுத்தினார். 1820 வரை இவர் தனது பெரும்பான்மையான தோட்டங்களை கொண்டிருந்தார்.
# தெமினா துரானி

**தெமினா துரானி** (Tehmina Durrani ; பிறப்பு 18 பிப்ரவரி 1953) ஒரு பாக்கித்தான் எழுத்தாளர், கலைஞர் மற்றும் பெண்கள் மற்றும் குழந்தைகள் உரிமைகள் குறித்த ஆர்வலர் ஆவார். இவரது முதல் புத்தகம், "*மை ஃபியூடல் லார்ட்*" (1991) பழமைவாத பாக்கித்தான் சமூகத்தை அதிர்ச்சிக்குள்ளாக்கியது. இது அரசியல் ரீதியாக பிரபலமான ஆனால் துன்புறுத்தல் செய்த கணவர் முஸ்தபா காரின் செயல்பாட்டினை மையமாகக் கொண்டது.  

அப்துல் சத்தார் எதியுடன் இவளது மூன்று வருட சேவை காலம் இவரது வாழ்க்கையில் முக்கியப் பங்காற்றியது. இது இவரது சுயசரிதையான "*எ மிர்ரர் டூ த பிளைண்ட்*" (1996) என்பதில் விவரிக்கப்பட்டுள்ளது. எதியின் செல்வாக்கு இவரை சமூகப் பணியில் ஊக்குவித்ததுடன், "மனிதாபிமானம்" மற்றும் பாக்கித்தானின் சமூக நல அரசாக தனது பங்களிப்பை மேலும் உயர்த்தும் நோக்கத்துடன், *'தெமினா துரானி அறக்கட்டளையினை*<nowiki/>' நிறுவ இவரை ஊக்குவித்தது.  

2003 ஆம் ஆண்டு நிலவரப்படி, இவர் அரசியல்வாதி ஷாபாஸ் ஷெரீப்பை மணந்தார்.  

## வாழ்க்கை
பாக்கித்தானின் கராச்சியில் பிறந்து வளர்ந்த தெமினா துரானி, ஸ்டேட் பாங்க் ஆஃப் பாக்கித்தானின் முன்னாள் ஆளுனர் மற்றும் பாக்கித்தான் இன்டர்நேஷனல் ஏர்லைன்ஸின் நிர்வாக இயக்குநர் சாகூர் உல்லா துரானியின் மகள் ஆவார் . தெமினா துரானியின் தந்தைவழி தாத்தா சிற்றரையர் முஹம்மது ஜமான் துரானி ஆவார். தெமினாவின் தாயார், சமினா துரானி, முன்னாள் இளவரசர், பாட்டியாலாவின் பிரதமர் நவாப் சர் லியாகத் ஹயாத் கானின் மகள் ஆவார். சர் லியாகத் ஹியாத் கானின் சகோதரர், சர் சிக்கந்தர் ஹயாத் கான், 1947 க்கு முன் பஞ்சாப் பிரதமராக இருந்தார், ஒரு அரசியல்வாதி மற்றும் தலைவர் ஆவார்.  

பதினேழு வயதில், இவர் அனீஸ் கான் என்பவரை மணந்தார், இந்தத் தம்பதிக்கு ஒரு மகள் இருந்தார். துரானியும், கானும் 1976 இல் திருமண முறிவு<nowiki/>பெற்றனர். பின்னர் இவர், முன்னாள் முதல்வரும் பஞ்சாப்பின் ஆளுநருமான குலாம் முஸ்தபா காரை மணந்தார். முஸ்தபா கார், ஐந்து முறை திருமணம் செய்து கொண்டார். துரானி மற்றும் கார் ஆகியோருக்கு நான்கு குழந்தைகள் பிறந்தன. பல வருடங்களாக காரால் துன்புறுத்தலுக்கு ஆளான பிறகு, இவர் தனது பதினான்கு ஆண்டுகள் திருமண உறவில் இருந்து விடை பெற்றார்..  

1991 இல், துரானி *மை ஃபெடல் லார்ட்*என்ற தலைப்பில் சுயசரிதையை எழுதினார். கார் போன்ற நிலப்பிரபுக்களின் உண்மையான சக்தி இஸ்லாத்தின் சிதைந்த பதிப்பிலிருந்து பெறப்பட்டது என்று இவர் புத்தகத்தில் வாதிட்டார், இது பெண்கள் மற்றும் ஒட்டுமொத்த சமூகத்தின் மவுனத்தால் இவரது கூற்று சரி என ஏற்றுக் கொள்ளப்படுகிறது.  

இவரது தந்தைவழி மற்றும் தாய்வழி உறவுகளில் உள்ள இவரது குடும்பம் இவரையும் இவரது ஐந்து குழந்தைகளையும் பதின்மூன்று ஆண்டுகளாக நிராகரித்தது எனக் குறுப்பிட்டுள்ளார்.  

தனது இரண்டாவது கணவரான முகமது காரை விட்டுச் சென்ற சில வருடங்களில், அரசாங்க ஊழலுக்கு எதிராக இவர் உண்ணாவிரதம் இருந்தது ஒரு முக்கிய நிகழ்வாகும், மேலும் புதிதாக உருவாக்கப்பட்ட 'பொறுப்புக்கூறல்' என்ற சொல் நடைமுறைக்கு வந்தது. ஏழு நாட்களுக்குப் பிறகு இவர் மருத்துவமனையில் அனுமதிக்கப்பட்டார், பாக்கித்தானின் பிரதம அமைச்சர் மொயின் குரேசி இவரைப் பார்க்கச் சென்றபோதுதான் தனது உண்ணாவிரரத்ததினை முடித்துக் கொண்டார்.
# சிந்த் கௌர்


**மகாராணி சிந்த் கௌர்** (*Maharani Jind Kaur* 1817கள்- 1 ஆகத்து 1863) 1843 முதல் 1846 வரை சீக்கிய பேரரசின் ஆட்சியாளராக இருந்தார். சீக்கிய பேரரசின் முதல் மனனரான ரஞ்சித் சிங்கின் இளைய மனைவியும், கடைசி அரசனான துலீப் சிங்கின் தாயும் ஆவார். இவர் அழகு, ஆற்றல் மற்றும் நோக்கத்தின் வலிமைக்கு புகழ்பெற்றவர். மேலும், "இராணி சிந்தன்" என்று பிரபலமாக அறியப்பட்டார். ஆனால் இவரது புகழ் முக்கியமாக பிரித்தானியப் பேரரசின் மீது ஏற்பட்ட பயத்திலிருந்து பெறப்பட்டது. அவர்கள் இவரை "பஞ்சாபின் மெசலினா" என்று விவரித்தனர்.  

ரஞ்சித் சிங்கின் முதல் மூன்று வாரிசுகளின் படுகொலைகளுக்குப் பிறகு, துலீப் சிங் செப்டம்பர் 1843இல் தனது 5 வயதில் ஆட்சிக்கு வந்தார். தனது மகன் சார்பாக சிந்த் கௌர் அரசப் பிரதிநிதி ஆனார். முதலாம் ஆங்கிலேய-சீக்கியர்கள் போரில் தோல்வியடைந்த பிறகு, இவர் திசம்பர் 1846இல் ஒரு பிரித்தானிய ஆட்சிப் பிரதிநிதியின் கட்டுப்பாட்டின் கீழ், ஆட்சி செய்பவராக மாற்றப்பட்டார். இருப்பினும், இவருடைய சக்தியும் செல்வாக்கும் தொடர்ந்தது. இதை எதிர்த்து, பிரிட்டிசார் இவரை சிறையில் அடைத்து நாடு கடத்தினர். இங்கிலாந்திற்கு அழைத்துச் செல்லப்பட்ட தன் மகனைப் பார்க்க இவர் மீண்டும் அனுமதிக்கப்படுவதற்கு முன் பதின்மூன்று வருடங்கள் கடந்துவிட்டன.  

சனவரி 1861இல் துலீப் சிங் தனது தாயை கொல்கத்தாவில் சந்திக்க அனுமதிக்கப்பட்டு அவருடன் மீண்டும் இங்கிலாந்துக்கு அழைத்துச் செல்லப்பட்டார். அங்கு இவர் 46 வயதில் ஆகத்து 1, 1863 அன்று இலண்டன் கென்சிங்டனில் இறக்கும் வரை தனது மகனுடன் இருந்தார். இவரது உடல் தற்காலிகமாக கென்சல் பசுமை மயானத்தில் அடக்கம் செய்யப்பட்டு அடுத்த ஆண்டு மும்பைக்கு அருகிலுள்ள நாசிக்கில் தகனம் செய்யப்பட்டார். இவரது எச்சங்கள் இறுதியாக இவரது கணவர் ரஞ்சித் சிங்கின் லாகூரில் உள்ள சமாதிக்கு (நினைவிடம்) இவரது பேத்தி இளவரசி பம்பா சோபியா ஜிந்தன் துலீப் சிங்கால் கொண்டு செல்லப்பட்டது.  

## குடும்பம்
சிந்த் கௌர், குஜ்ரன்வாலாவின் சச்சார் என்ற இடத்தில் கொட்டகைகளின் மேற்பார்வையாளரான மன்னா சிங் அவுலாக் என்பவரின் மகளாக, ஜாட் குடும்பத்தில் பிறந்தார். இவருக்கு, சவகர் சிங் அவுலாக் என்ற ஒரு மூத்த சகோதரும், மினா சிங் என்ற ஒரு அக்காவும் இருந்தனர். இவரது மூத்த சகோதரி மினா சிங் இலாகூர் மாவட்டத்தின் பதானாவின் தலைவரான சர்தார் சவாலா சிங் பதானியாவை மணந்தார். இவர் சிந்த் கௌரின் அழகையும் நற்பண்புகளையும் ரஞ்சித் சிங்கிடம் கூரினார். ரஞ்சித் சிங் தனது 'அம்பையும் வாளையும்' கிராமத்திற்கு அனுப்பி 1835இல் இவரை மணந்தார். 6 செப்டம்பர் 1838 அன்று இவர் தனது ஒரே குழந்தையான துலீப் சிங்கைப் பெற்றெடுத்தார்.  

## புத்தகங்கள் மற்றும் பிற ஊடகங்கள்
2010ஆம் ஆண்டில், *தி ரெபெல் குயின்*, என்ற ஒரு ஆவணப்படம் மைக்கேல் சிங் என்பவரால் வெளியிடப்பட்டது மற்றும் இந்திய நடிகை டயானா பிண்டோ மகாராணி சிந்த் கௌராக நடித்தார். வாழ்க்கையால் ஈர்க்கப்பட்ட சித்ரா பானர்ஜி திவாகருனி என்ற எழுத்தாளர் சனவரி 2020 இல்*தி லாஸ்ட் குயின்* என்ற புத்தகத்தை வெளியிட்டார்.  

## இதையும் பார்க்கவும்

- ஜங் பகதூர் ராணா
# பீபி நானகி


**பீபி நானகி** (*Bebe Nanaki*) (தமிழில், சகோதரி நானகி; 1464கள்-1518கள்) சீக்கிய மதத்தின் நிறுவனரும் பத்து சீக்கிய குருக்களுள் முதல் குருவும், இவர் கபீரின் உற்ற சீடருமான குரு நானக்கின் அக்கா ஆவார். நானகி சீக்கிய மதத்தில் முக்கியமானவராக கருதப்படுகிறார். இவர் குருவுக்கு முழுமையாக அர்ப்பணிக்கப்பட்ட ஒரு சீக்கியராகவும் அறியப்படுகிறார். இவர் தன் சகோதரனிடம் தெய்வீக குணங்கள் இருப்பதையும், தத்துவச் சாய்வையும் முதன்முதலில் உணர்ந்தார். அவருக்கு மேலும் ஊக்கம் அளித்து படிப்பு மற்றும் பயணம் தொடர துணைபுரிந்தார். குரு நானக் கடவுளிடம் பக்தி செய்யும் கருவியாக இசையைப் பயன்படுத்துவதற்கு ஊக்கமளித்தார்.  

## ஆரம்ப கால வாழ்க்கை
நானகியும் இவரது சகோதரரும் மேத்தா கல்யாண் தாஸ் பேடி, பிரபலமாக களு மேத்தா என்பவரின் குழந்தைகளாக இன்றைய பாக்கித்தானின் சாகல் நகரில் பிறந்த பிறந்தனர். இவரது தந்தை அந்த பகுதியில், ராய் புலர் பாட்டி என்ற முஸ்லீம் நில உரிமையாளரிடம் பயிர் வருவாய் கணக்காளராக ஒரு வேலை செய்து வந்தார்.  

இவருக்கு, தன்னுடைய தாத்தா பாட்டிகளால் தோராயமாக "உனது தாய்வழி தாத்தா பாட்டி வீடு" என்ற பொருள்படும் நானகியன் என்ற பெயரிடப்பட்டது.  

## சகோதரரும் சகோதரியும்
பீபி நானகி ஜி தனது சகோதரர் மீது மிகுந்த அபிமானம் கொண்டிருந்தார். மேலும் அவரது "அறிவொளி பெற்ற ஆன்மாவை" முதலில் அடையாளம் கண்டுகொண்டார். தனது சகோதரர் குரு நானக்கை விட 5 வயது மூத்தவரான இவர் அவருக்கு ஒரு தாயாக இருந்தார். இவர் அவரை தனது தந்தையிடமிருந்து பாதுகாத்தது மட்டுமல்லாமல் , நிபந்தனையின்றி நேசித்தார். குரு நானக் தனக்கு 15 வயதாக இருந்தபோது இவருடன் வாழ அனுப்பப்பட்டார். இவர் தனது சகோதரனுக்கு ஒரு மனைவியைத் தேடி, சுலக்னி என்ற பெண்ணை திருமணம் செய்து வைத்தார். தனக்கு சொந்தமாக குழந்தைகள் இல்லாததால், இவர் தன் சகோதரரின் குழந்தைகளான சிறீசந்த், இலட்சுமி ஆகியோரை விரும்பி வளர்க்க ஆரம்பித்தார்.  

இவர், குரு நானக்கின் முதல் பின்தொடர்பவர் என்று அறியப்படுகிறார். குருநானக், கடவுள் மீது பக்தி செய்யும் கருவியாக இசையைப் பயன்படுத்துவதில் ஊக்குவிப்பதற்காகவும் இவர் அறியப்படுகிறார். அவருக்கு இசை திறமை இருப்பதை அறிந்த இவர், அவரது இசையை மேலும் மேம்படுத்த அவருக்கு நரம்பிசைக் கருவியான 'ரெபாப்' என்ற ஐரோப்பிய இசைக்கருவியை வாங்கினார்.  

## இறப்பு
பீபி நானகி, 1518களில் இறந்தார். தன்னுடைய கடைசி விருப்பங்களில் ஒன்றாக, தனது கடைசி நாட்களில் குருநானக் தன்ன்னுடன் இருக்க வேண்டும் என்று இவர் விரும்பினார்.
# சானசு புகாரி

**சானசு புகாரி** (Shahnaz Bukhari அல்லது **சானசு போகாரி** ) என அறியப்படும் இவர் ஒரு பாக்கித்தான் மருத்துவ உளவியலாளர் மற்றும் பெண்கள் உரிமை ஆர்வலர் ஆவார். இவர் பெண்களுக்கு எதிரான வன்முறைகளை ஆவணப்படுத்தும் மற்றும் எதிர்க்கும் அரசு சாரா அமைப்பின், முற்போக்கு மகளிர் சங்கம் (PWA) இன் நிறுவனர் மற்றும் இயக்குநர் ஆவார்.  

## கல்வி மற்றும் வேலை
லாகூரில் உள்ள பஞ்சாப் பல்கலைக்கழகத்தில் அறிவியல் முதுகலைப் பட்டம் பெறுள்ளார். பட்டம் பெற்ற பிறகு, இவர் ஏழு ஆண்டுகள் சவுதி அரேபியாவில் குடும்ப ஆலோசகராகப் பணியாற்றினார். 1984 ல் பாக்கித்தானுக்கு திரும்பிய போது, புகாரி வன்முறையால் பாதிக்கப்பட்டவர்களுக்கு எந்த சேவைகளும் வழங்கப்படுவது இல்லை என்பதைக் கவனித்து, அதனை சரி செய்ய தீர்மானித்தார். 1985ஆம் ஆண்டில் இவர் முற்போக்கு மகளிர் சங்கத்தை (PWA) நிறுவினார், இந்த அமைப்பு சமூக மற்றும் குடும்ப வன்முறையால் பாதிக்கப்பட்ட பெண்களுக்கு உதவுவதனை நோக்கமாகக் கொண்டது. 1994 ஆம் ஆண்டில், அமிலத் தாக்குதலனினால் பாதிக்கப்பட்ட பெண்களின் வழக்குகளில் அவர்களுக்கு சட்ட ரீதியிலான உதவியினை வழங்க முயற்சிகளை மேற்கொண்டார். சானசு புகாரி *மகளிர் உலகம்* எனும் இதழையும் இவர் திருத்தி வெளியிட்டார்.  

1994 ஆம் ஆண்டு, முற்போக்கு மகளிர் சங்கத்தை வெற்றிகரமாக அனைத்து பெண் காவல் நிலையங்களில் நிறுவப்பட வேண்டும் என்று பிரதமர் பெனாசிர் பூட்டோவுக்கு அழுத்தம் கொடுத்தது. 1999 இல், புகாரி ராவல்பிண்டியில் உள்ள தனது குடும்ப வீட்டை சானசு புகாரி, குழந்தைகள், பாதிக்கப்பட்ட பெண்களுக்கான முதல் தங்குமிடமாக மற்றினார். சானசு புகாரி முற்போக்கு மகளிர் சங்கம் பெண்களுக்கு எதிரான வன்முறைகளை ஆவணப்படுத்தியது.இதன் மூலம் 16,000 வழகுகள் பதிவு செய்யப்பட்டது. இதில் 5,675 க்கும் மேற்பட்ட இறப்புகள் சமையலின் போது ஏற்பட்ட இறப்புகள் எனக் கண்டறியப்பட்டது. 1994 முதல் 2008 வரை, இந்தச் சங்கம் இஸ்லாமாபாத் பகுதியில் 7,800 அமிலத் தாக்குதல்கள் வழக்குகள் நடைபெற்றுள்ளதாக பதிவு செய்தது.  

2001 ஆம் ஆண்டில்,சானசு புகாரி "விபச்சாரம் செய்ய முயன்றார்" என்பதற்காக கைது செய்யப்பட்டார். தனது அமைப்பின் மூலமாக குழந்தைகள் மற்றும் குடும்ப வன்முறைகளால் கணவனிடமிருந்து பாதிக்கப்பட்ட ஒரு பெண்ணுக்கு அடைக்கலம் கொடுத்தார். இரண்டு ஆண்டுகளுக்குப் பிறகு தன் மீது சுமத்தப்பட்ட விபச்சாரக் குற்றச்சாட்டுகளில் இருந்து விடுவிக்கப்பட்டார். சானசு புகாரியின் கூற்றுப்படி, இவரும் இவரது குடும்பத்தினரும் பல அச்சுறுத்தல்கள்களுக்கு ஆளாகியுள்ளனர். மேலும், பலமுறை காவல் துறையினரின் சோதனைகளுக்கு உட்படுத்தப்பட்டதாகவும் தெரிவித்துள்ளார்.  

## தனிப்பட்ட வாழ்க்கை
சானசி புகாருக்கு இரண்டு மகன்கள் உள்ளனர். இவர் ஒற்றைப் பெற்றோராக இவர்களை வளர்த்து வருகிறார்.இவரது மூத்த மகன் இவரது தலைமை உதவியாளராக பணியாற்றுகிறார். இவரது முன்னாள் கணவர் அமெரிக்காவில் வசிக்கிறார்.  

## விருதுகள் மற்றும் அங்கீகாரங்கள்
புகாரி 2003 ஆம் ஆண்டில் அமெரிக்காவை தளமாகக் கொண்ட *டிரைன்* அறக்கட்டளையின் *சிவில் கவரேஜ் பரிசை* வென்றார், இது "இராணுவ பாதிப்புகளை விட அதிக பாதிப்புகளை எதிர்கொள்ளும் நபர்களுக்காக வழங்கப்படுகிறது. ஒரு வருடம் கழித்து, *விமஸ் இநியூஸ்* அறிவித்த "21 ஆம் நூற்றாண்டுக்கான 21 தலைவர்கள்" பட்டியலில் இவர் இடம்பெற்றார்.  

இவர் *வீமர்* மனித உரிமைகள் விருது 2001 ஆம் ஆண்டில் பெற்றார்.
# அன்சார் பர்னே

**அன்சார் பர்னே** ( Ansar Burney ; பிறப்பு 14 ஆகஸ்ட் 1956) ஒரு பாக்கித்தான் மனித மற்றும் குடிசார் உரிமை ஆர்வலர் ஆவார். இவர் 2007 முதல் 2008 வரை பாக்கித்தான் அமைச்சரவையில் மனித உரிமைகள் துறையின் முன்னாள் மத்திய அமைச்சர் ஆவார். இவர் கராச்சி பல்கலைக்கழகத்தில் முதுகலைப் பட்டம் பெற்றார். 1980 முதல் பாக்கித்தானில் மனித உரிமைகள் என்ற கருத்தை அறிமுகப்படுத்திய முதல் நபராக இவர் பரவலாகக் கருதப்படுகிறார்  

## ஆரம்ப கால வாழ்க்கை
அன்சார் பர்னே 14 ஆகஸ்ட் 1956 அன்று பாக்கித்தானின் கராச்சியில் பிறந்தார். இவர் மறைந்த சையது முக்தார் அகமது பர்னே யின் மகன் ஆவார். இவர் கராச்சி பல்கலைக்கழகத்தில் முதுகலைப் பட்டம் பெற்றார்.  

அன்சர் பர்னே 1970 களில், இளமை பருவத்தில் மக்கள் மாணவர் கூட்டமைப்பில் ஒரு முக்கிய மாணவர் தலைவராக இருந்தார், மேலும் இவர் நீதி, மனித கௌரவம் மற்றும் குடிசார் உரிமைகளுக்காக போராடினார். இவரது இயக்கச் செயல்பாடுகள் இவரை அக்கால இராணுவ அரசாங்கத்துடன் மோதல் போக்கினை ஏற்படுத்தியது. மேலும் 1977 இல், 20 வயதில், இவர் இராணுவச் சட்டத்திற்கு எதிராக ஜனநாயக சார்பு உரைகளை நிகழ்த்திய குற்றச்சாட்டில் கைது செய்யப்பட்டு, இவருக்கு எட்டு மாதங்கள் கடுமையான சிறைத்தண்டனை விதிக்கப்பட்டது. சட்ட நீதிமன்றம். 1978 இல் இவர் விடுவிக்கப்பட்டபோது, இராணுவ சட்ட அதிகாரிகள் இவரை மீண்டும் கைது செய்து மேலும் இரண்டு மாதங்களுக்கு சிறைத் தண்டனை விதித்தனர். 1979 இல், பர்னே மூன்றாவது முறையாக கைது செய்யப்பட்டு ஒரு மாதம் சிறவைப்பில் வைக்கப்பட்டார்.  

பல்வேறு பாக்கித்தான் சிறைகளில் தடுத்து வைக்கப்பட்டிருந்த போது, அன்சார் பர்னே , மோசமான நிலைமைகளை நேரில் கண்டார் மற்றும் எந்த குற்றமும் செய்யாத அல்லது குற்றம் சுமத்தப்படாத சிறையில் இருந்த பல கைதிகளை சந்தித்தார். சிலர் 40 ஆண்டுகளுக்கும் மேலாக நீதிமன்றத்தில் ஆஜராகாமல் சிறைவைப்பில் வைக்கப்பட்டுள்ளனர்.  

இவர் விடுதலை பெற்ற பின்னர் 1980 இல் இவரது சட்டப் பட்டம் முடிந்ததும், பர்னே கைதிகள் உதவி சங்கம், பயங்கரவாதத்திற்கு எதிரான ஆணையம் மற்றும் கராச்சியில் (பாக்கித்தான்) காணாமல் போன மற்றும் கடத்தப்பட்ட குழந்தைகளின் பணியகத்தை அமைத்தார். இவர் இறுதியில் அன்சார் பர்னே *டிரஸ்ட் இன்டர்நேஷனல்* என்ற அமைப்பை கராச்சி, இஸ்லாமாபாத், பெஷாவர், மிர்பூர், குவெட்டா, வாஷிங்டன் டிசி மற்றும் லண்டனில் அலுவலகங்களுடன் உருவாக்கினார்.  

அன்சார் பர்னே அறக்கட்டளை ஒரு அரசு சாரா, அரசியல் சார்பற்ற மற்றும் இலாப நோக்கமற்ற அமைப்பாகும், இது ஆரம்பத்தில் சட்டவிரோதம் மற்றும் சட்டவிரோதமாக தடுத்து சிறைவைப்பில் வைக்கப்பட்ட கைதிகளின் நலன், சிறைச்சாலைகள் மற்றும் மனநல சீர்திருத்தங்கள், ஊழலுக்கு எதிராக குரல் எழுப்புதல் மற்றும் காணாமல் போனவர்களை விடுவிப்பது தொடர்பான பணிகளில் ஈடுபட்டு வந்தது. பின்னர் இந்த அமைப்பானது மனித மற்றும் குடிசார் உரிமைகளின் அனைத்து பகுதிகளையும் உள்ளடக்கும் வகையில் அதன் நோக்கத்தை விரிவுபடுத்தியது மற்றும் உலகளவில் மாந்தக் கடத்துகைக்கு எதிராகப் பணியாற்றியது.  

## விருதுகள் மற்றும் அங்கீகாரம்
இவரது முக்கியப் பணியின் காரணமாக, அன்சார் பர்னே பாக்கித்தானில் மனித உரிமைகள் என்ற கருத்தை அறிமுகப்படுத்திய முதல் மனிதராக பரவலாக அங்கீகரிக்கப்பட்டார். 1991 ஆம் ஆண்டில், இளம் வயதிலேயே மனித உரிமைகள் துறையில் இவரது பணி மற்றும் சாதனைகள், குறிப்பாக சிறை சீர்திருத்தங்கள் மற்றும் அப்பாவி கைதிகளை விடுவிப்பதற்கான முயற்சிகள் காரணமாக, இவருக்கு பன்னாட்டு ஜூனியர் சேம்பர் (JCI) மூலம் உலகின் சிறந்த இளம் நபர் விருது வழங்கப்பட்டது.
# ஹீராபாய் டாட்டா


**ஹீராபாய் டாட்டா** (*Herabai Tata*) (1879-1941) இந்தியாவைச் சேர்ந்த பெண்கள் உரிமை ஆர்வலரும் வாக்குரிமை பெற பெண்கள் சங்கத்தை நிறுவியவரும் ஆவார். 1895இல் திருமணமான இவரது கணவர் அர்தேசிர் பெசோன்ஜி டாட்டா முற்போக்கானவர். மேலும், தனது மனைவி மற்றும் மகளின் கல்விக்கு ஆதரவளித்தார். இவருடைய பள்ளிக்கல்விக்கு உதவ ஆசிரியர்களை நியமித்தார். 1909ஆம் ஆண்டில், பார்சியாக இருந்த இவர்,பிரம்மஞானத்தில் தனது ஆர்வத்தை வளர்த்தார். சில வருடங்களுக்குள் அன்னி பெசன்ட்டை சந்தித்தார். அதே நேரத்தில், 1911ஆம் ஆண்டில், இவர் இந்திய பாரம்பரியம் கொண்ட பிரிட்டன் வாக்குரிமை பெற்ற சோபியா துலீப் சிங் என்பவரைச் சந்தித்தார். அவர் வாக்குரிமை பெற போராடுபவராக இவரைத் தூண்டினார். மகளிர் இந்திய சங்கத்தின் நிறுவனர் உறுப்பினரும், பொதுச் செயலாளருமான இவர், 1917 இல் மாண்டேகு-செம்ஸ்போர்டு குழு முன் உரிமைக்காக மனு செய்த பெண்களில் ஒருவரானார்.  

முன்மொழியப்பட்ட சீர்திருத்தங்கள் பெண்களின் வாக்குரிமையைச் சேர்க்கத் தவறியபோது, இவரும் பிற பெண்ணியவாதிகளும் எதிர்ப்புத் தெரிவித்து, வாக்குகளின் அவசியம் குறித்து கட்டுரைகளை வெளியிடத் தொடங்கினர். மாண்டேகு -செம்ஸ்போர்ட் சீர்திருத்தங்களைச் செயல்படுத்துவதற்கான தேர்தல் விதிமுறைகளை உருவாக்க சவுத்பாரோ குழுவிற்கு ஆணியிடப்பட்டது. இவர் தி டைம்ஸ் ஆஃப் இந்தியாவுக்கு ஒரு கட்டுரை எழுதினார், சில நகராட்சிகள் ஏற்கனவே பெண்களுக்கு வாக்களிக்க அனுமதித்ததால், உரிமையை நீட்டிப்பது நியாயமானது என்று வாதிட்டார். ஆயினும்கூட, சவுத்பரோ குழு பெண்களுக்கான உரிமையை சேர்ப்பதை நிராகரித்தது. மேலும் இவர்களின் பரிந்துரைகளை இலண்டனின் பொது கூட்டுசபையின் தேர்வுக்கு அனுப்பியது. கூட்டுக்குழுவிற்கு வாக்குரிமைக்கு ஆதரவாக வழக்கை முன்வைக்க இங்கிலாந்துக்குச் செல்ல மும்பை வாக்குரிமை குழுவால் இவர் தேர்ந்தெடுக்கப்பட்டார்.  

## ஆரம்ப கால வாழ்க்கை
ஹீராபாய், பிரித்தானிய பேரரசின் ஆட்சிக் காலத்தில் 1879இல் மும்பையில் பிறந்தார். தனது பதினாறாவது வயதில் பார்சி இனத்தைச் சேர்ந்த ஒரு துணி ஆலை ஊழிழியரான அர்தேசிர் பெசோன்ஜி டாட்டா என்பவரை மணந்தார்.|group="Notes"}} 2 மார்ச் 1898 அன்று இவர்களுக்கு மிதன் என்ற மகள் பிறந்தார். இவர்கள் பின்னர் நாக்பூருக்கு அருகிலுள்ள புல்கானுக்கு குடிபெயர்ந்தனர். அங்கு அர்தேசிர் ஒரு துணிக் கூடத்தில் உதவி நெசவாளராகப் பணிபுரிந்தார். அர்தேசி பெண்களின் கல்வி குறித்த தனது சிந்தனைகளில் முற்போக்கானவராக இருந்தார். தனது மனைவியின் கல்வியை மேலும் அதிகரிக்க விரும்புவதில் ஆசிரியர்களை நியமித்தார். அகமதாபாத்தில் உள்ள ஒரு ஆலையில் பனியில் சேர்ந்த பிறகு, குடும்பம் 1913 வரை அங்கேயே இருந்தது. பின்னர், இவர்கள் மும்பைக்கு இடம் பெயர்ந்தனர். அங்கு அர்தேசிர் ஒரு பெரிய துணி ஆலையின் மேலாளராக ஆனார்.  

## செயற்பாடு

### ஆரம்பகால செயல்பாடுகள்
1909ஆம் ஆண்டில், ஹீராபாய் பிரம்மஞானத்தில் ஆர்வம் காட்டினார். மேலும், சென்னையின் அடையாற்றிலும், வாரணாசியிலும் நடந்த மாநாடுகளில் கலந்து கொள்ளத் தொடங்கினார். 1912இல் நடந்த வாரணாசி மாநாட்டில் இவர் அன்னி பெசன்ட்டை சந்தித்தார். 1911ஆம் ஆண்டில், காஷ்மீரில் தனது மகளுடன் விடுமுறையில் இருந்தபோது, இவர் பிரிட்டன் வாக்குரிமை பெற்ற சோபியா துலீப் சிங்கை சந்தித்தார். இவரது ஆர்வத்தால் கவரப்பட்டு, பின்னர் அவர் அனுப்பிய இலக்கியங்களைப் படித்த பிறகு, ஹீராபாய் பெண்கள் உரிமைக்கான போராட்டத்தில் தீவிரமாக ஈடுபட ஆரம்பித்தார்.
# அனு மல்கோத்ரா (நீதிபதி)


**அனு மல்ஹோத்ரா** (Anu Malhotra;பிறப்பு 27 நவம்பர் 1960) தில்லி உயர் நீதிமன்றத்தின் நீதிபதி ஆவார். தொழிலதிபரும் யோகா ஆசிரியருமான ராம்தேவ் பற்றிய புத்தகம் வெளியிடுவதற்கு பரவலாகத் தடை விதித்தது உட்பட இந்தியாவில் கருத்து வெளிப்பாட்டுச் சுதந்திரம், கல்வி, நிர்வாகம், குற்றவியல் சட்டம் தொடர்பான பல முக்கிய வழக்குகளை இவர் தீர்த்து வைத்துள்ளார். ராம்தேவ் பற்றிய புத்தகத்தால் நாடாளுமன்ற உறுப்பினர்களின் தேர்தல் பிரச்சாரங்கள், தில்லியில் உள்ள உள்கட்டமைப்பு மற்றும் நிர்வாகம் தொடர்பாக நகராட்சி நிறுவனங்களுக்கு எதிராக பல பொது நல மனுக்கள் தாக்கல் செய்யப்பட்டது.  

## வாழ்க்கை
குசராத்தின் அகமதாபாத்தில் பிறந்த இவர், மும்பையில் உள்ள துருலோ கான்வென்ட்டிலிம், மிதிபாய் கல்லூரியிலும் கல்வி பயின்றார். இவர் 1980இல், இளம் அறிவியல் பட்டம் பெற்றார். 1983இல் தில்லி பல்கலைக்கழகத்தின் சட்ட பீடத்திலிருந்து  

## தீர்ப்புகள்
உயர்நீதிமன்றத்தில் அமர்வுகளின்போது, மல்ஹோத்ரா இந்தியாவில் கல்வியை நிர்வகிக்கும் சட்டம் தொடர்பான பல முக்கிய வழக்குகளை முடிவு செய்துள்ளார். 2017ஆம் ஆண்டில், இவரும், மற்றொரு நீதிபதியான கீதா மிட்டல் என்பவரும், பொது நல மனுவை அனுமதித்து, டெல்லியில் உள்ள நகராட்சி நிறுவனங்களுக்கு அரசு பள்ளிகளில் சேர்க்கை செயல்முறைகளை எளிதாக்க பள்ளி காலியிடங்களை இணைய தளத்தில் வெளியிட உத்தரவிட்டனர். 2019ஆம் ஆண்டில், இவரும் மற்றொரு நீதிபதியும் தில்லி பல்கலைக்கழகமும் பல்கலைக்கழக மானியக் குழுவும் எடுத்த முடிவை வணிகம் மற்றும் பொருளாதார பட்டங்களுக்கான சேர்க்கையை நிர்ணயிப்பதில் கணிதத்தை கட்டாயக் கூறுகளாக்கி, தேவைகளில் ஏற்பட்ட மாற்றத்தை முன்கூட்டியே தெரிவிக்கத் தவறிவிட்டதாகக் கூறி ரத்து செய்தனர். ஜூலை 2019இல், தில்லியில் புனித இசுடீபன் கல்லூரியில் கிறிஸ்தவ மாணவர்களுக்கான சேர்க்கை செயல்முறையை எதிர்த்து தாக்கல் செய்யப்பட்ட மனுவை இவர் தள்ளுபடி செய்தார்.  
## பாபா ராம்தேவ் பற்றிய புத்தக வழக்கு
இந்தியாவில் கருத்து சுதந்திரம் தொடர்பான பல முக்கிய வழக்குகளையும் முடிவு செய்துள்ளார். 2018இல், இவர், தொழிலதிபரும் யோகா ஆசிரியருமான ராம்தேவ் பற்றிய புத்தகம் வெளியிடுவதைத் தடுக்கக் கோரிய ஒரு வழக்கை விசாரித்தார். இந்த தீர்ப்பை எதிர்த்து புத்தகத்தின் வெளியீட்டாளர்கள் இந்திய உச்ச நீதிமன்றத்தில் மேல்முறையீடு செய்தனர்.  

2017 ஆம் ஆண்டில், இந்தியாவில் நாடாளுமன்ற உறுப்பினர்களும் சட்டமன்ற உறுப்பினர்களும் பதவியில் இருக்கும்போது தங்கள் கட்சிகளுக்கான தேர்தல் பிரச்சாரங்களில் பங்கேற்க தடை விதிக்கும் ஒரு உத்தரவை வழங்க மறுத்தார்.
# பேகம் அக்தர் ரியாசுதீன்

**பேகம் அக்தர் ரியாசுதீன்** (Begum Akhtar Riazuddin) **ரியாஸ்-உத்-தின்** அல்லது **ரியாஸ்-உத்-தீன்** (பிறப்பு 15 அக்டோபர் 1928) என்று பரவலாக அறியப்படும் இவர் பாக்கித்தானிய பெண்ணிய ஆர்வலர் ஆவார்.இவர் நவீன உருது - பயணக்கட்டுரை எழுத்தாளர் ஆவார் . தனது முயற்சிக்காகப் பல விருதுகளை பெற்றுள்ளார்.  

## வாழ்க்கை மற்றும் குடும்பம்
அக்தர் ஜகான் பேகம் கல்கத்தாவில் 15 அக்டோபர் 1928 மற்றும் லாகூரில் உள்ள கின்னெயர்ட் கல்லூரியில் 1949 ஆம் ஆண்டில் பட்டம் பெற்றார். 1951 இல் லாகூரில் உள்ள அரசு கல்லூரியில் ஆங்கிலத்தில் முதுகலைப் பட்டம் பெற்றார். கற்பித்தல் தொழிலுடன் தனது வாழ்க்கையைத் தொடங்கினார்.  

## இலக்கிய வாழ்க்கை
பேகம் ரியாசுதீனின் இலக்கிய வாழ்க்கை *<nowiki/>'தனக் பார் கதாம்'<nowiki/>* (1969) மற்றும் *<nowiki/>'சத் சாமுந்தர் பர்*' (1963) ஆகிய இரண்டு பயணக் கட்டுரைகளை அடிப்படையாகக் கொண்டது. இவரது பயணக் கட்டுரைகளில், இவர் நையாண்டி கருத்துகளுடன் தனித்துவமான ஒற்றுமைகள் மற்றும் நகைச்சுவையான குறிப்புகளைப் பயன்படுத்துகிறார். இவர் முறைசாரா பாணியில் எழுதுகிறார். இவளுடைய எழுத்துக்கள் எளிமையாகவும் வாசிப்பாளர்களுக்கு சுவாரசியத்தனை ஏற்படுத்தும் வித்ததில் இருக்கின்றன.  

## பெண்ணியச் செயற்பாடு
ரியாசுதீன் பெண்கள் மேம்பாட்டில் கவனம் செலுத்தும் ஓர் ஆர்வலர் ஆவார். இவர் தனது நல அமைப்பான, பாக்கித்தானின் *பெஹ்புட் அசோசியேஷன்* என்ற நிறுவனத்தை நிறுவினார், 1967 ஆம் ஆண்டில் லாகூர் மற்றும் கராச்சியில் *பெஹ்புட் அசோசியேஷன்* கராச்சி என்ற பெயரில் மற்ற கிளைகள் விரிவுபடுத்தப்பட்டன. இவர் 1980 களின் பிற்பகுதியில் மகளிர் மேம்பாட்டு அமைச்சகத்தின் கூட்டாட்சி செயலாளராக பணியாற்றினார். மார்ச் 1988 இல் வியன்னாவில் நடைபெற்ற பெண்களின் நிலை குறித்த ஐ.நா. ஆணையத்தின் 32 வது அமர்வு உட்பட பெண்களின் மேம்பாடு மற்றும் நலனுக்காக பல சர்வதேச மாநாடுகளில் இவர் கலந்து கொண்டார்  

## விருதுகள்
ரியாசுதீன் தனது தன்னார்வ சமூக சேவைக்காக பாக்கித்தான் குடியரசுத் தலைவரிடம் இருந்து *சிதாரா-இ-இம்தியாஸ் விருதினை* மார்ச் 2000 இல் பெற்றார். ஆகஸ்ட் 2005 இல் மகளிர் மேம்பாட்டு அமைச்சகத்தின் 'வாழ்நாள் சாதனையாளர் விருது' பெற்றார். மார்ச் 1970 இல் உருது *<nowiki/>'தனக் பர் கதாம்*' என்ற பயணக் கட்டுரையின் முன்னோடிப் பணிக்காக *பாக்கித்தான் ரைட் கில்ட்* சங்கத்தால் இவருக்கு ஆதம்ஜீ இலக்கிய விருது கொடுக்கப்பட்டது. 1000 அமைதிப் பெண்கள் திட்டத்தின் ஒரு பகுதியாக நோபலுக்காக பரிந்துரைக்கப்பட்ட 1,000 பெண்களின் குழுவில் இவரும் ஒருவராக இருந்தார்.
# பர்சானா பாரி

**பர்சானா பாரி** ( Farzana Bari உருது : فرزانہ باری, பிறப்பு: மார்ச் 7, 1957-) ஒரு பாக்கித்தான் பெண்ணியவாதி, மனித உரிமை ஆர்வலர் மற்றும் கல்வியாளர் ஆவார், இவர் இஸ்லாமாபாத் பாக்கித்தானின் *குயிட்-இ-ஆஸம்* பல்கலைக்கழகத்தில் பாலின ஆய்வுத் துறையின் இயக்குநராகப் பணியாற்றினார்.  

## தொழில் வாழ்க்கை
பாரி பாக்கித்தானில் பெண்களின் உரிமைகள் தொடர்பான பிரச்சினைகளில் போராடுபவர்களில் முக்கிய நபராக உள்ளார், பாலின படிப்பு துறையில் இருபத்தைந்து ஆண்டுகளுக்கும் மேலான கல்வி மற்றும் தொழில்முறை அனுபவத்தினையும் இவர் கொண்டுள்ளார். இவள் யுனைடெட் கிங்டமின் சசெக்ஸ் பல்கலைக்கழகத்தில் சமூகவியலில் பட்டத்தில் , "குடும்பத்திற்குள் பெண்களின் நிலைமையில் வேலைவாய்ப்பின் விளைவுகள்" என்ற ஆய்வினை சர்ப்பித்து முனைவர் பட்டம் பெற்றார். சமுதாயத்தில் பெண்களின் பொருளாதார, அரசியல் மற்றும் சமூக அதிகாரமளித்தல் குறித்த கொள்கை ஆலோசனை மற்றும் வாதத்திலும் இவர் தீவிரமாக செயல்பட்டு வருகிறார். இவர் "பாக்கித்தான் அரசியலில் பெண்களின் பிரதிநிதித்துவம்" பற்றிய ஆராய்ச்சியையும் செய்தார். இதன் மூலம் பாக்கித்தானில் அனைத்துக் கால பல்கலைகலைக்கழக ஆய்வுகள் வரலாற்றில் முதல் பாலின ஆய்வுத் துறையின் நிறுவனர் எனும் பெருமை பெற்றுள்ளார்.  

## பெண்ணியம்/மனித உரிமை செயற்பாடு
பாக்கித்தானில் நீதி மற்றும் பாலின சமத்துவத்தை ஊக்குவிக்கும் மனித உரிமை ஆர்வலர் ஃபர்சானா பாரி ஆவார் இவர் ஆண்கள் ஆதிக்கம் செலுத்தும் ஜிர்கா மற்றும் பாக்கித்தானில் பெண்களின் உரிமைகள் தொடர்பான இஸ்லாமிய விதிகளுக்கு ஆதரவாக கருத்துக்களை கூறிவருகிறார்.  

2013 ஆம் ஆண்டில், பாரி குறைந்தது பதினோரு மில்லியன் பெண்கள் வாக்களிக்க தகுதியற்றவர்கள் என்று மதிப்பிட்டார், ஏனெனில் அதிகாரிகள் இவர்களுக்கு தேசிய அடையாள அட்டை எண்களை வழங்கவில்லை என்று இவர் குற்றம் சாட்டினார். 2014 ஆம் ஆண்டில் ஜனவரியில் கோஹிஸ்தான் நடன நிகழ்பட வழக்கை மீண்டும் நீதிமன்றத்தில் தொடுத்து வழக்காடுவதற்காக இவர் போராடினார், அதில் திருமணத்தில் நடனமாடிய பிறகு நிகழ்படத்தில் தோன்றும் பெண்கள் கொல்லப்பட்டதாகக் கூறினார். ஆகஸ்ட் 2015 இல், ஹுசைன் கான் வாலா கிராமத்தில் ( காசு ) 2006 முதல் 2014 வரை பாலியல் நிகழ்படங்களில் நடிப்பதற்காக சுமார் 300 பெண் சிறுமிகள் கட்டாயப்படுத்தப்பட்டதாக இவர் குற்றம் சாட்டினார். மே 2016 இல், இஸ்லாமிய ஆணையத்தின் முடிவை இவர் கடுமையாக எதிர்த்தார். அந்த ஆணையம் 'சீர்கேடுற்றவர் என கருதப்படும் மனைவிகளை ஆண்கள் 'ஓரளவு' தாக்கலாம்' எனக் கூறியது.  

பாக்கித்தானில் பெண்களின் ஆணவக் கொலைகளுக்கு எதிராக பாரி குரல் எழுப்பினார். அக்டோபர் 2016 இல், பாக்கித்தானின் தேசிய சட்டமன்றம் ஆணவக் கொலையை சட்டவிரோதமாக அறிவித்ததால், ஒரு கொலை உண்மையில் ஆணவக் கொலையா அல்லது இல்லையா என்பதை ஒரு நீதிபதியே முதலில் தீர்மானிக்க வேண்டும் என்பதால் இந்த சட்டத்தை புறக்கணிக்க முடியும் என்று ஃபர்சானா பாரி எச்சரித்தார்.  

**பெண்கள் ஜனநாயக முன்னணி**  

பாரி ஒரு சோசலிச ஜனநாயக பெண்கள் அமைப்பான பெண்கள் ஜனநாயக முன்னணியில் (WDF) உறுப்பினராக உள்ளார். இவர் 2018, 2019 மற்றும் 2020 இல் ஜனநாயக முண்னனி உறுப்பினர்களுடன் அவுரத் அணிவகுப்பிற்கு ஏற்பாடு செய்தார்.  

## அரசியல்
பாரி, இவாமி தொழிலாளர் கட்சியின் (AWP) மூத்த தலைவராகவும் துணைத் தலைவராகவும் பணியாற்றினார். 2012 இல் உருவாக்கப்பட்டது முதல் இவர் இந்தக் கட்சியில் சேர்ந்தார்.
# ரேனு பாலா சானு

2014 ஆம் ஆண்டிற்கான அர்ஜுனா விருதை யுமானம் ரேணு பாலா சானுக்கு வழங்கினார்]]  
**யும்னம் ரேணு பால சானு** (Yumnam Renu Bala Chanu) (பிறப்பு 2 அக்டோபர் 1986) ஓர் இந்தியப் பெண் பளுதூக்கு வீராங்கனை ஆவார். இவர் மணிப்பூர் இம்பால் அருகே அமைந்துள்ள கியாம்கேய் மாயி லைகாய் கிராமத்தைச் சேர்ந்தவர். 2006 பொதுநலவாய விளையாட்டுகளில் பெண்கள் 58 கிகி பளு தூக்கும் பிரிவில் தங்கப் பதக்கம் பெற்றார்.  

## தொழில் வாழ்க்கை
2000 ஆம் ஆண்டில் இம்பாலில் இந்திய விளையாட்டு மேம்பாட்டு ஆணையத்தின் சார்பில் நடைபெற்ற 'திறமை வேட்டை' முகாமின் போது பயிற்சிக்கு தேர்ந்தெடுக்கப்பட்டபோது ரேணு பாலாவின் வாழ்க்கை தொடங்கியது. மாநில அளவிலான வாகையாளர் போட்டியில் வெள்ளிப்பதக்கம் வென்ற பிறகு, அவர் இந்திய விளையாட்டு மேம்பாட்டு ஆணையத்திற்கு பரிந்துரைக்கப்பட்டார். இவர் லக்னோவில் ஹன்சா சர்மா மற்றும் ஜிபி ஷர்மாவின் ஆகியோரின் கீழ் பயிற்சி பெற்றார். மேலும், சோனியா சானு (மகளிர் 48 கிகி பிரிவில் வெள்ளிப் பதக்கம்) மற்றும் சந்தயா ராணி (மகளிர் 48 கிகி பிரிவில் வெண்கலப் பதக்கம்) ஆகியோருக்குப் பிறகு பதக்கம் வென்ற மூன்றாவது விளையாட்டு வீரர் ஆவார். அவர் 2007 கவுகாத்தி தேசிய விளையாட்டுப் போட்டிகளில் அசாமைப் பிரதிநிதித்துவப்படுத்தினார் மற்றும் மாநிலத்திற்காக நான்கு தங்கப் பதக்கங்களை வென்றார். இவர் தனது பெருமையை வெளிப்படுத்தியதன் மூலம் நிதிச் சிக்கல் நிறைந்த பின்னணியில் இருந்து வந்த ஒருவருக்கு தனது சாதனைகளின் முக்கியத்துவம் ஊக்கமளிக்கும் என்பதற்காக இதைத் தான் செய்ததாக கூறினார், மேலும், இவரது குடும்பத்தினரின் முயற்சிகளுக்கு ஒப்புதலுக்கான அடையாளமாகவும், பயிற்சியாளர்கள் தனது பயிற்சிக்காக செய்த முயற்சிகளுக்காகவும் தனது பதக்கத்தை ஒப்புவிப்பதாக தெரிவித்தார்  

2014 ஆம் ஆண்டில், அசாம் பளுதூக்குதல் சங்கம் (AWA) மற்றும் அசாம் ஒலிம்பிக் சங்கம் (AOA) ஆகியோரால் கூட்டாக இவர் பாராட்டப்பட்டார்.  

2010 ஆம் ஆண்டில் குவாங்சோ ஆசிய விளையாட்டு மற்றும் 2014 ஆம் ஆண்டு கிளாஸ்கோவில் நடந்த பொதுநலவாய விளையாட்டுப் போட்டிகளில் தனது உடல்நலப் பிரச்சினைகள் காரணமாக இவரால் பங்கேற்க முடியவில்லை.
# மன்மீத் கவுர்

**மன்மீத் கவுர்** (Manmeet Kaur) ஒரு பாக்கித்தான் பத்திரிகையாளர் மற்றும் சமூக சேவகர் ஆவார் . இவர் பாக்கித்தானைச் சேர்ந்த முதல் சீக்கிய பத்திரிகையாளர் எனும் பெருமை பெற்றார் மற்றும் 30 வயதிற்குட்பட்ட 100 செல்வாக்கு மிக்க சீக்கிய ஆளுமைகளுக்கு பரிந்துரைக்கப்பட்ட முதல் நபர் ஆவார்.  

## தனிப்பட்ட வாழ்க்கை
கவுர், பாக்கித்தானின் கைபர் பக்துன்வா மாகாணத்தின் பெசாவரைப் பூர்வீகமாகக் கொண்டவர் ஆவார். இவருக்கு நான்கு உடன்பிறப்புகள் உள்ளனர். இவருடைய தந்தை ஒரு ஓய்வு பெற்ற தொழிலதிபர் ஆவார். இவர் , பெசாவரில் உள்ள ஜின்னா மகளிர் கல்லூரியில் சமூக அறிவியலில் முதுகலை பட்டம் பெற்றார். மன்மீத்துக்கு திருமணமாகி ஒரு குழந்தை உள்ளது.  

## தொழில் வாழ்க்கை
ஆரம்பத்தில் மன்மீத் ஒரு வடிவழகியாக இருக்க விரும்பினார் மற்றும் பாக்கித்தானின் முதல் சீக்கிய வடிவழகியாக மாற விரும்பினார். இருப்பினும், மன்மீத் , பாக்கித்தானில் உள்ள சீக்கிய சமூகத்தினருக்காக பல சமூக மற்றும் கலாச்சார பிரச்சினைகளை மறைக்க விரும்புவதாகவும், தான் பத்திரிக்கையை ஒரு தொழிலாக தேர்ந்தெடுத்ததாகவும் கூறினார். இவர் தனது மாமாக்கள் ராஜேஷ் டோனி சிங்கால் பத்திரிகைத் துறையில் ஊக்குவிக்கப்பட்டதாகக் கூறினார்.  

## விருதுகள்
2020 ஆம் ஆண்டில், இங்கிலாந்தை தளமாகக் கொண்ட சர்வதேச சீக்கிய மத அமைப்பான "சீக்கிய குழு" எனும் அமைப்பு செல்வாக்கு மிக்க 100 சீக்கிய ஆளுமைகளின் பட்டியலை வெளியிட்டது. அதில் மன்மீத் சிங் இடம் பெற்றார். தனது 25ஆம் வயதில் இவர் இந்தப் பெருமையினைப் பெற்றார். மதிப்புமிக்க விருதுகளுக்காக பாக்கித்தானிலிருந்து பரிந்துரைக்கப்பட்ட இரண்டு சீக்கியர்களில் இவரும் ஒருவர் ஆவார். வணிகம், விளையாட்டு, தொண்டு, ஊடகம், பொழுதுபோக்கு, கல்வி, தன்னலமற்ற தன்னார்வ சேவை, வாழ்நாள் சாதனை மற்றும் சிறப்பு அங்கீகார விருது ஆகியவற்றில் சீக்கியர்கள் அளித்த சிறப்பு பங்களிப்புகளுக்கு இந்த விருது வழங்கப்படுகிறது, இது பல்லினப் பண்பாட்டினை ஊக்குவிக்கும் மற்றொரு மதத்தைச் சேர்ந்த ஒருவருக்கு வழங்கப்படுகிறது. அம்மி விர்க், குரு ரந்தாவா, சித்து மூஸ்வாலா, சோனம் பஜ்வா மற்றும் ஜாஸ் மனக் போன்ற பல பிரபலங்களும் 2020 பட்டியலில் சேர்க்கப்பட்டனர்.  

அடுத்த ஆண்டு பிரிட்டனில் நடைபெறும் விழாவில் மன்மீத் இந்த விருதைப் பெறுவார்.  

ஒரு செய்தி நிருபரிடம் பேசிய மன்மீத், "கடினமாக உழைப்பவர்கள் பலனைப் பெறுவார்கள், என் குடும்பம் இங்கிலாந்துக்குச் சென்று பாக்கித்தானை பிரதிநிதித்துவப்படுத்துவது ஒரு பெரிய கவுரவமாக உள்ளது" என்று கூறினார்.  

சிறுபான்மையினர் மற்றும் பெண்கள் எதிர்கொள்ளும் பிரச்சினைகளை முன்னிலைப்படுத்தியதற்காக இவருக்கு பல உள்ளூர் விருதுகள் வழங்கப்பட்டுள்ளன.  

மன்மீத் சீக்கிய குழு உலகளாவிய அமைப்பாகும், இது உலகின் பல்வேறு பகுதிகளில் இருந்து சீக்கிய மதத்தைச் சேர்ந்தவர்களுக்கு பல்வேறு வழிகளில் மக்களுக்கு சேவை செய்கிறது. பாக்கித்தானில் மதங்களுக்கிடையிலான நல்லிணக்கம் மற்றும் சிறுபான்மையினரின் உரிமைகளை மேம்படுத்துவதற்காக நான் பணியாற்றியுள்ளேன். மன்மீத் , இந்த விருதுக்கு பரிந்துரைக்கப்படுவது மற்ற பெண்களை அந்தந்த துறைகளில் கடினமாக உழைக்கவும் மனிதகுலத்திற்கு சேவை செய்யவும் ஊக்குவிக்கும் என்றார்.
# சதியா காத்ரி

**சதியா காத்ரி** (Sadia Khatri உருது : du کھتری) ஒரு பாக்கித்தான் எழுத்தாளர், புகைப்படக் கலைஞர் மற்றும் கராச்சியைச் சார்ந்த பெண்ணியவாதி ஆவார். இவர் டான் (நாளிதழ்) மற்றும் *தி காத்மாண்டு போஸ்ட்டில்* பத்திரிகையாளராகவும், *பேப்பர்கட்ஸ் இதழில்* அறிக்கை ஆசிரியராகவும் பணியாற்றியுள்ளார். தாபாக்களில் பெண்ணியக் கூட்டுப் பெண்களின் நிறுவனர்களில் கத்ரியும் ஒருவர் ஆவார் .  

## ஆரம்பகால வாழ்க்கை மற்றும் கல்வி
சதியா காத்ரி அமெரிக்காவின் மாசசூசெட்ஸ் மவுண்ட் ஹோலியோக் கல்லூரியில் பட்டம் பெற்றார். இவர் ஒரு வானியல் மற்றும் இயற்பியல் பிரிவில் பட்டம் பெற்றார். பின்னர் பத்திரிகை மற்றும் ஊடக ஆய்வுகளிலும் கற்றல் பணியினை மேற்கொண்டார்.  

அமெரிக்காவிற்கு வருவதற்கு முன்பு, கத்ரி புகைப்படம் எடுப்பதை ஒரு பொழுதுபோக்காகத் தொடர்ந்தார். கலை மற்றும் புகைப்படக்கலை மீதான இவரது ஆர்வம் கராச்சியின் கலை மற்றும் கலாச்சார காட்சியில் இருந்து துவங்கியது. இவர் பலமுறை மவுண்ட் ஹோலியோக் கல்லூரியில் பயின்ற இவரது சகோதரி ஃபிசா காத்ரியுடன் இசை நிகழ்ச்சிகள், இலக்கிய விரிவுரைகள் மற்றும் சமூக கலை நிகழ்ச்சிகளில் கலந்து கொண்டார். யுஎஸ் வலைப்பதிவான " *ஹ்யூமன்ஸ் ஆஃப் நியூயார்க்* " போலவே, காத்ரி தனது கல்லூரி பட்டப்படிப்பு காலத்தில் "*ஹியூமன்ஸ் ஆஃப் பயோனிர் வேலி (*முன்னோடி பள்ளத்தாக்கின் மனிதர்கள்)" என்ற தலைப்பில் வலைப்பதிவினை உருவாக்கினார்.  

2011 ஆம் ஆண்டில், கராச்சியின் வணிகப் பகுதிகளில் சாலையோரத்தில் தங்கள் பெரும்பாலான நேரத்தை செலவிடும் குழந்தைகளின் புகைப்படங்களை கத்ரி எடுத்தார். இந்த புகைப்படங்கள் கராச்சியில் ஒரு கண்காட்சியில் காட்சிப்படுத்தப்பட்டன. ஒவ்வொரு புகைப்படத்தின் அடியிலும், தங்கள் சொந்த வார்த்தைகளின் மூலம் வாழ்க்கையைப் பற்றிய தங்கள் முன்னோக்கைத் தெரிவிக்க தொடர்புடைய ஒரு மேற்கோள் இருந்தது.  

## தொழில்
அண்மையில் அறிவிக்கப்பட்ட ஜீனத் ஹாரூன் ரஷீத் பெண்களுக்கான சிறப்புப் பரிசு பெற்ற இவரது சுயசரிதைக் கட்டுரையான "*ஃபியர் அண்ட் தெ சிட்டி (*பயமும் நகரமும்)" என்ற கட்டுரையில், காத்ரி தனது சொந்த ஊரான கராச்சியில் பொது இடங்களை மீட்பதற்காக பயணம் மற்றும் போராட்டத்தின் மூலம் தனது விடுதலையைப் பற்றி விவரிக்கிறார். சமீபத்திய வெறுப்பு தாக்குதல் பற்றிய இவரது அனுபவத்துடன் அந்தப் படைப்பினை நிறைவு செய்துள்ளார்.  

இவர் டான் நாளிதழ் மற்றும் தி ஃப்ரைடே டைம்ஸில் பத்திரிகையாளராக பணியாற்றியுள்ளார் . இவர் ஒரு திரைப்பட விமர்சகராகவும் தனது பணியினை மேற்கொண்டுள்ளார். மதிப்புமிக்க லோகார்னோ திரைப்பட விழாவில் இவர் விமர்சகரின் அகாதமியிலும் பங்கேற்றார்.  

இவர், கரம் ஆண்டாயின் *ஆள் கேர்ள் பேண்ட்* இசைக்குழு பெண்ணிய கீதத்தின் இசை நிகழ்படத்திலும் நடித்தார்.  

## பெண்ணியம்
**தபாஸில் பெண்கள்**  

தாபாக்களில் பெண்ணியக் கூட்டுப் பெண்களின் நிறுவனர்களில் கத்ரியும் ஒருவர் ஆவார் நடுத்தர மற்றும் உயர் வகுப்பு பெண்களின் அன்றாட பிரச்சினைகளை சரி செய்யும் பொருட்டு இது உருவானது, இவர்கள் பாதுகாப்பான இடங்களில் தங்க வேண்டிய கட்டாயத்தில் உள்ளனர் மற்றும் தகுந்த காரணமின்றி தனியாக வெளியே செல்ல முடியாது. இது காத்ரி வீட்டில், இவரும் அனுபவித்த வன்முறையைப் பற்றி சிந்திக்க வழிவகுத்தது,  

**இவுரத் அணிவகுப்பு**  

2018 இல் *இவுரத்* *மார்ச்* *(*பெண்கள் அணிவகுப்பு) க்கான ஏற்பாட்டுக் குழுவின் ஒரு பகுதியாக காத்ரி இருந்தார்.
# ஊடகம் (மீன்)


**ஊடகம்** எனவும் சிலவேளைகளில் **ஊடான்** (*Gerres filamentosus*) என்றும் அழைக்கப்படுவது ஒரு சிறிய மீன் இனம் ஆகும். இது பொதுவாக யப்பான், ஆத்திரேலியா, நியூ கலிடோனியா கிழக்கில் ஆப்பிரிக்கா மற்றும் மடகாஸ்கர் கடற்கரைகளில் காணப்படும் மீனாகும்.  

வெள்ளி நிறம் கொண்ட இந்த மீனின் உடல் முழுவதும் அடர்வாக செதில் கொண்டிருக்கும். இதன் முதுகு துடுப்பின் முன் பகுதி நீண்டு சாட்டை போல் காணப்படும். இந்த சாட்டை போன்ற முதுகுத் துடுப்பினால் தான் இது ஆங்கிலத்தில் *ஜெரெஸ் ஃபிலமெண்டோசஸ்* என்று அழைக்கப்படுகிறது. சில மீன்களுக்கு இந்த சாட்டைப் பகுதி சேதமடைந்து விழுந்துவிடுவதுண்டு. இவை ஓரடி தாண்டி வளர்வதில்லை.
# முட்டை பொதியுறை



**முட்டை உறை** அல்லது **முட்டை பொதியுறை**, பெரும்பாலும் **தேவதை பணப்பை** (An *egg case* or *egg capsule,* often colloquially called a *mermaid's purse*) என்று அழைக்கப்படுவது ஓவிபாரஸ் வகை சுறாக்கள், சிலவகை திருக்கை மீன்கள், கலப்புச்சுறாக்களின் முட்டைகளைக் கொண்டுள்ள ஒரு உறை ஆகும். பொதுவாக முட்டை பொதியுறைகளானது ஒரு கருவைக் கொண்டதாக இருக்கும். என்றாலும் பெரிய திருக்கை மீன் மற்றும் பல்வண்ண மணல் திருக்கை மீன் போன்றவற்றின் முட்டை பொதியுறைகளில் 7 கருக்கள் இருக்கும்.  

## விளக்கம்
முட்டை பொதியுறைகள் கொலாஜன் புரத இழைகளால் ஆனவை. இந்த உறைகள் பெரும்பாலும் தடித்த தோல் போன்று உறுதியானதாகவும் இருக்கும். சில முட்டை பொதியுறைகளின் வெளிப்புறத்தில் கொடிச்சுருள் போன்ற அமைப்பு கொண்டிருக்கும். இதன் மூலம் இந்த பொதியுறையானது தாவரங்கள், பாறைகள் போன்றவற்றை பற்றிக் கொள்ளும். சில பொதியுறைகள் ஒளி ஊடுருவும் கண்ணாடி போன்ற தோற்றம் உடையவை. புல்ஹெட் சுறா முட்டைகளைத் தவிர, பிற முட்டை பொதியுறைகளின் ஒவ்வொரு மூலையிலும் கொம்புகள் எனப்படும் அமைப்புகளோடு செவ்வக வடிவத்தில் இருக்கும். குரங்கன் சுறாவின் முட்டை பொதியுறையானது திருகு போன்ற தோற்றத்தில் காணப்படும். இந்த முட்டையை இட்ட பிறகு தாய்ச் சுறா அதை வாயில் கவ்விச் சென்று பவளப்பாறை இடுக்கில் வைத்துவிடும். இதனால் அந்த முட்டையானது கடல் அலைகளினால் அடித்துச் செல்லப்படாது பாதுகாப்பாக இருக்கும். பெரும்பாலும் ஒரு முறைக்கு இரண்டு முட்டை பொதியுறைகளை சுறாக்கள் இடும்.
# நதீம் காசிசு

**நதீம் காசிசு** (Nadeem Kashish ஒரு பாக்கித்தான் திருநங்கை ஆர்வலர், அரசியல்வாதி மற்றும் வானொலி நிகழ்ச்சி தொகுப்பாளர் ஆவார். 2018 பாக்கித்தான் பொதுத் தேர்தலில் போட்டியிடும் நான்கு திருநங்கைகளில் ஒருவராக இருந்தார்.  

## தனிப்பட்ட வாழ்க்கை
காசிசு, இவரது பெண் நடத்தை காரணமாக 16 ஆம் வயதில் இவரது குடும்பத்தால் நிராகரிக்கப்பட்டார் மற்றும் முல்தானில் உள்ள தனது வீட்டை விட்டு வெளியேற்றப்பட்டார். காசிசு பின்னர் குருக்களின் வீட்டில் சேர்ந்தார், பாக்கித்தானில் பொதுவாக திருநங்கைகள் வாழும் சமூகம். குரு; வீட்டின் தலைவர், வீட்டில் வசிப்பவர்களுக்கு உணவு மற்றும் தங்குமிடம் வழங்குவார். இருப்பினும், குருவினால் விபச்சாரத்தில் ஈடுபடுவதற்கு வற்புறுத்தப்பட்டதால் இவனுடனான உறவை துண்டித்துக்கொண்டு காசிஷ் வீட்டை விட்டு வெளியேறினார். திருநங்கைகளுக்கு ஆதரவு அளிக்கும் இவ்வகையான இடங்கள் பெரும்பாலும் இவர்களை கட்டாய விபசாரங்களில் ஈடுபட நிர்பந்திக்கிறது.காசிசு, பின்னர் இஸ்லாமாபாத்தில் ஒரு தொலைக்காட்சி நிகழ்ச்சியில் ஒப்பனை கலைஞராக சேர்ந்தார். அங்கிருந்து இவர் திருநங்கைகளுக்கு உதவும் அரசு சார்பற்ற அமைப்பு<nowiki/>க்காக வேலை செய்யத் தொடங்கினார். காசிசு பாக்கித்தானின் இஸ்லாமாபாத்தில் தற்போது வசிக்கிறார்.  

## தொழில்
2006 இல், காசிசு ஒப்பனை கலைஞராக வேலை செய்தார். பின்னர் இவர் FM-99 இல் ஒரு வானொலி நிகழ்ச்சி தொகுப்பாளராக சேர்ந்தார், அங்கு இவர் பாக்கித்தானில் திருநங்கைகள் எதிர்கொள்ளும் பிரச்சினைகளைப் பற்றி எடுத்துரைத்தார்.  

இவர் ஒரு ஆர்வலராக வேலை செய்யத் தொடங்கினார் மற்றும் தனது சொந்த நிறுவனமான "*சீமேல் அசோசியேஷன் ஃபார் ஃபண்டமெண்டல் ரைட்ஸ்*(சஃபார்) என்பதனை நிறுவினார் இவர் அந்த அரசு சாரா அமைப்பின் தலைவராக தற்போது உள்ளார்.  

2018 இல், காசிசு தேர்தல் பிரச்சாரங்களில் கலந்து கொண்ட போது அரசியலில் சேர்ந்தார்.  

### சமூக செயற்பாடு
காசிசு வீடு வீடாக பிரச்சாரம் செய்தார். திருநங்கைகளின் சமூகத்தை மேம்படுத்துவதும், இவர்களின் உரிமைகளுக்காகப் போராடுவதும் தான் இவரது குறிக்கோள் என பரப்புரையின் போது இவர் மக்களிடம் கூறினார்.  

காசிசு திருநங்கை சமூகத்தில் குரு கலாச்சாரத்திற்கு எதிராக வாதிடுகிறார்.  

இஸ்லாமாபாத்தில் சேரிகளில் வசிக்கும் திருநங்கைகளுக்கு மசூதி கட்டும் திட்டத்தின் ஒரு பகுதியாக காசிசு இருந்தார்.  

### 2018 தேர்தல்
2018 ஆம் ஆண்டில், பாக்கித்தான் அரசு ஒரு மசோதாவை நிறைவேற்றியது, அனைத்து அதிகாரப்பூர்வ ஆவணங்களிலும் திருநங்கைகள் தங்கள் பாலினத்தை தீர்மானிக்கவும், அடையாள அட்டை கடவுச் சீட்டு மற்றும் ஓட்டுநர் உரிமம் பெறவும், வாக்களிக்க மற்றும் வேலைவாய்ப்பில் பாகுபாடு காட்டக்கூடாது ஆகியன அதில் முக்கிய அம்சங்களாக இருந்தது. இது பாலின அளவுகோல்களை நீக்கியது மற்றும் நதீம் காசிசு மற்றும் பிற நான்கு மாற்றுத்திறனாளிகள் பொதுத் தேர்தல்களில் பங்கேற்கும் முதல் திருநங்கை ஆனார்கள்.  

காசிசு மற்றும் பிற திருநங்கைகள் வேட்பாளர்களுடன் பாக்கித்தான் அரசால் தேர்தல் கட்டணத்திலிருந்து விலக்கு பெற்றனர். காசிசு இஸ்லாமாபாத்தில் NA-53 க்கான தொகுதியில் சாகித் ககன் அப்பாசி மற்றும் PTI இன் இம்ரான் கான் ஆகியோரை எதிர்த்து நின்றார். அந்தத் தேர்தலில் இவர் மொத்தம் 22 வாக்குகளைப் பெற்றார்.  

பிரச்சாரத்தின் போது, காசிஷ் திருநங்கைகளின் உரிமைகள் மற்றும் அடுத்த தலைமுறையினருக்கான நீரைப் பாதுகாப்பதற்கான அவசியம் பற்றி பரப்புரையின் போது எடுத்துரைத்தார்.
# அர்ஃபானா மல்லா

**அர்ஃபானா மல்லா** ஒரு பாக்கித்தானிய மனித உரிமைகள் ஆர்வலர், *உமன் ஆக்சன் ஃபோரம் (*பெண்கள் அதிரடி கருத்துக்களத்தின்) தலைவர் மற்றும் பாக்கித்தானின் சிந்து பல்கலைக்கழகத்தின் வேதியியல் இணை பேராசிரியர் ஆவார்.  

## கல்வி
மல்லாவின் முழு பெயர் அர்பானா பேகம். 1998 இல் இஸ்லாமாபாத்தின் குயிட்-இ-அஸாம் பல்கலைக்கழகத்தில் இருந்து வேதியியலில் முதுகலைப் பட்டம் பெற்றார், 2002 இல் வேதியியலில் எம்.ஃபில் மற்றும் 2012 இல் சிந்து ஜாம்ஷோரோ பல்கலைக்கழகத்தில் வேதியியலில் முனைவர் பட்டம் பெற்றார்.  

## தொழில்
மல்லா, பாக்கித்தானின் சிந்து, ஜாம்ஷோரோ, சிந்து பல்கலைக்கழகத்தில் *டாக்டர் எம்.ஏ. காஜி இன்ஸ்டிடியூட் ஆப் கெமிஸ்ட்ரியில்* பேராசிரியராகப் பணியாற்றுகிறார்.  

சிந்து பல்கலைக்கழக ஆசிரியர் சங்கத்தின் (SUTA) தலைவராக நான்கு முறை பணியாற்றினார்.  

இவர் சிந்தி மொழி, நாளிதழ்களில் கட்டுரைகளாஇ எழுதுகிறார், இவர் இரண்டு தசாப்தங்களாக பல்வேறு தொலைக்காட்சி நிகழ்ச்சிகளில் விவாத நிகழ்ச்சிகளை தொகுத்து வழங்கி வருகிறார்.  

## சமூக செயற்பாடு
மல்லா, ஒரு பெண்கள் உரிமை ஆர்வலர் ஆவார், இவர், அமர் சிந்துவுடன் இணைந்து 2008 ஆம் ஆண்டு ஹைதராபாத்தில் மகளிர் செயல் மன்றம் (WAF) என்பதனைத் தொடங்கினார்  

2012 ஆம் ஆண்டில், மல்லா அமர் சிந்துவுடன் பயணம் செய்தபோது துப்பாக்கிதாரிகளால் தாக்கப்பட்டார். வளாகத்தில் நடந்த ஐந்து பேர் கொலைகளில் ஈடுபட்ட துணைவேந்தருக்கு எதிராக போராட்டம் நடத்தியதற்காக இவர்கள் தாக்கப்பட்டனர்.  

டிசம்பர் 10, 2014 அன்று, மலாலா சமாதானத்திற்கான நோபல் பரிசை இந்திய கைலாஷ் சத்யார்த்தியுடன் பகிர்ந்து கொண்டபோது, மல்லா டிசம்பர் 10 -ஆம் தேதியை 'மலாலா தினமாக' அறிவித்து, அந்த சிறுமியால் இந்த பரிசைப் பெறுவதற்காக நாடு முழுவதும் கொண்டாட்டத்தை ஏற்பாடு செய்யுமாறு வலியுறுத்தினார்.  

2010 பாக்கித்தான் வெள்ளத்தில் இடம்பெயர்ந்த பெண்களைப் பற்றி இவர் தொடர்ச்சியான சிறுகதைகளை எழுதினார், இந்த கதைகள் சிந்தி நாளிதழான *காவிசில்* வெளியிடப்பட்டன. திட்ட மேலாண்மை குழுவின் ஒரு பகுதியாக மல்லா இருந்தார். இவர் *அயாஸ் பெஸ்டிவல்* எனும் ஒருவார இலக்கிய நிகழ்ச்சியினை ஒருங்கிணைத்தார். அதில் தனது குழுவினருடன் 2015ஆம் ஆண்டில் டிசம்பரில் கவிஞர் ஷேக் அயாஸைப் பற்றி நிகழ்ச்சி நடைபெற்றது.  

2019 மற்றும் 2020 ஆம் ஆண்டுகளில், சர்வதேச மகளிர் தினத்தன்று (மார்ச் 8), மல்லா சிந்துவில் இவுரத் ஆசாதி மார்ச் (பெண்கள் சுதந்திர அணிவகுப்பு) ஏற்பாடு செய்து வழிநடத்தினார்.  

கடந்த இருபது வருடங்களிலிருந்து, மல்லா தனது நண்பரும் சக ஊழியருமான அமர் சிந்துவுடன், இவர்களின் உரிமைச் செயல்பாட்டிற்காக, கல்வித்துறை மற்றும் நிலப்பிரபுக்களில் உள்ள சக மனிதர்களிடமிருந்து அச்சுறுத்தல்களை எதிர்கொண்டார். 2020 ஆம் ஆண்டில், மல்லாவுக்கு எதிராகத் தொடங்கப்பட்ட தீவிரவாத பிரச்சாரத்திற்கு எதிராக பல அறிவுஜீவிகள் மற்றும் மனித உரிமை ஆர்வலர்கள் குரல் எழுப்பினர்.
# கூர்க் மாநிலம்


**கூர்க் மாநிலம்** (*Coorg State*) என்பது 1950 முதல் 1956 வரை இந்தியாவின் சி பிரிவு மாநிலமாக இருந்தது ஆகும். தற்போது, கூர்க் மாநிலப் பகுதிகள் கர்நாடக மாநிலத்தின் ஒரு மாவட்டமாக உள்ளது.  
முந்தைய தென்னிந்தியாவின் வரைபடத்தில் கூர்க் மாநிலம் அடர் பச்சை நிறத்தில் உள்ளது.]]  

## வரலாறு
இந்திய அரசியலமைப்பின் படி கூர்க் மாநிலம் 1950 சனவரி 26 அன்று உருவானது. அரசியலமைப்புச் சட்டம் இயற்றப்படுவதற்கு முன்பு, கூர்க் இந்தியாவின் மேலாட்சிக்கு உட்பட்ட ஒரு மாகாணமாக இருந்தது.  

கூர்க்கில் முதல் சட்டமன்றத் தேர்தல் 1952 இல் நடைபெற்றது. தேர்தலில் சி. எம் பூனாச்சா தலைமையிலான இந்திய தேசிய காங்கிரசு மற்றும் காந்திய பாண்டியண்டா பெல்லியப்பா தலைமையிலான தக்கடி கட்சி ஆகியவற்றுக்கு இடையே போட்டி இருந்தது. அண்டை மாநிலமான மைசூர் மாநிலத்துடன் இணைவதை காங்கிரஸ் ஆதரித்த அதே வேளையில், தக்கடி கட்சி, மைசூர் மாநிலத்துடன் இணைப்பதை எதிர்த்து போட்டியிட்டது. இந்திய தேசிய காங்கிரஸ் 15 இடங்களில் வென்று பெரும்பான்மை பெற்றது. தக்கடி கட்சி ஒன்பது இடங்களை வென்றது.  

## கூர்க் மாநில ஆணையர்கள்
(1) திவான் பகதூர் கெடோலிரா செங்கப்பா, 1947-1949 முதல் அதன் முதல் தலைமை ஆணையராக பொறுப்பு வகித்தார்  

(2) சி. டி. முதலியார் 1949 - 1950 வரை தலைமை ஆணையராக இருந்தார்.  

## கூர்க் அரசு
கூர்க் சட்டமன்றத் தேர்தலில் மொத்த தொகுதிகளான 24இல் இந்திய தேசிய காங்கிரசு 15 இடங்களைக் கைப்பற்றி ஆட்சி அமைத்தது. அமைச்சரவயில் இரண்டு அமைச்சர்கள் (முதலமைச்சர் உட்பட) இடம்பெற்றனர். இந்த அரசு மாநில மறுசீரமைப்புச் சட்டம் அமலுக்கு வந்த 1956 நவம்பர் 1956 முதல் நாள்வரை நீடித்தது.  

### முதல் அமைச்சர்
1950 முதல் 1956 வரை கூர்க் மாநிலத்தின் முதல் மற்றும் கடைசி முதலமைச்சராக பெரியாத்நாடு தொகுதியில் இருந்து தேர்ந்தெடுக்கபட்ட சேப்புதிர முத்தான பூனாச்சா பதவி வகித்தார். மைசூர் மாநிலம் பின்னர் கருநாடகம் என பெயர் மாற்றப்பட்டது. கூர்க் மாநிலத்தின் வரலாற்றுப் பகுதி இப்போது கர்நாடகத்தின் குடகு மாவட்டமாக உள்ளது.  

## இதையும் பார்க்கவும்

- குடகு வரலாறு
# சோரா யூசுப்

**சோரா யூசுப்** (Zohra Yusufபிறப்பு 2 மே 1950) ஒரு விளம்பர நிபுணர், ஒரு சமூக செயற்பாட்டாளர் மற்றும் ஒரு பெண் பத்திரிகையாளர் மற்றும் பெண் உரிமைகள், மனித உரிமைகள் ஆர்வலர் ஆவார். இவர் ஊடகத்துறையில் பணியாற்றியதற்காக பரவலாகப் பாராட்டப்பட்டார். இவர் பாக்கித்தானின் மனித உரிமைகள் ஆணையத்தின் (HRCP) முன்னாள் தலைவர் ஆவார்.  

## கல்வி
சோஹ்ரா, கிழக்கு பாக்கித்தானின் டாக்காவின் ஹோலி கிராஸ் கல்லூரியில் பட்டம் பெற்றார் தற்போது இந்தக் கல்வி நிறுவனம் வங்காளதேசத்தில் உள்ளது.  

## தொழில்
வங்காளதேசத்தில் உள்ள கல்லூரியில் பட்டம் பெற்ற பிறகு, ஜோஹ்ரா யூசுப் ஒரு ஆசிரியராகப் பணியாற்றத் தொடங்கினார், பின்னர் டான் (நாளிதழ்) குழுவில் ஆய்வு மற்றும் மேம்பாட்டுத் துறையின் பொது மேலாளராக ஆனார். 1971 முதல் 1981 வரை இவர் *எம்என்ஜே கம்யூனிகேஷன்ஸில்* விளம்பரதாரராக பணியாற்றினார். 1980 களில், இவர் வார இறுதி செய்திமடலான *தி ஸ்டாரின்* ஆசிரியரானார்*.* இவர் 1986 இல் *ஸ்பெக்ட்ரம் கம்யூனிகேஷன் ஒய் & ஆர்* இல் ஆக்கப்பூர்வ இயக்குநராக சேர்ந்தார். இவர் பின்னர் Y&R இன் தலைமை படைப்பு அதிகாரியாக ஆனார். பெண்கள், சட்டம் மற்றும் மேம்பாடு குறித்த ஆசிய பசிபிக் மன்றத்தில் யூசுப் ஆறு ஆண்டுகள் அவை உறுப்பினராக இருந்தார். இவர் மனித உரிமைகள் அமைப்பின் தெற்காசிய மன்றத்தின் பணியக உறுப்பினராகவும் பணியாற்றியுள்ளார் மற்றும் காமன்வெல்த் மனித உரிமைகள் முயற்சியின் குழு உறுப்பினராக ஏழு ஆண்டுகள் பணியாற்றியுள்ளார்.  

1988 இல், யூசுப் பாக்கித்தானின் மனித உரிமைகள் ஆணையத்தில் (HRCP) சேர்ந்தார், இது மனித உரிமைகளுக்கான சர்வதேச கூட்டமைப்பின் (FIDH) ஒரு இலாப நோக்கற்ற உறுப்பினர் அமைப்பு ஆகும். 1990 ஆம் ஆண்டில், இவர் இவை உறுப்பினராகத் தேர்ந்தெடுக்கப்பட்டார் மற்றும் துணைத் தலைவராகவும், பொதுச் செயலாளராகவும் பணியாற்றினார். 2011 இல், யூசுப் தலைவராக வருவதற்கு முன்பு பாக்கித்தான் மனித உரிமைகள் இவையின் தலைவரானார். யூசுப் 2013 இல் மனித உரிமைகளுக்கான சர்வதேச கூட்டமைப்பின் துணைத் தலைவராகத் தேர்ந்தெடுக்கப்பட்டார். இவர் 2014–16 காலத்திற்கு மனித உரிமைகள் இவையின் இணைத் தலைவராக மீண்டும் தேர்ந்தெடுக்கப்பட்டார். யூசுப் ஒரு சுயாதீன எழுத்தாளர் மற்றும் ஊடகங்கள் மற்றும் மோதல் தீர்வு, பெண்ணியம் மற்றும் பெண்களின் உரிமைகள் போன்ற தலைப்புகளில் பல புத்தகங்கள், பத்திரிகைகள் மற்றும் செய்தித்தாள்களுக்கு பங்களித்துள்ளார்.  

### சமூக செயற்பாடு
சோராயூசுப் மனித உரிமைகள் மற்றும் ஊடக உரிமைகளுக்காக போராடி வருகிறார். இவர் குறிப்பாக பெண்களின் உரிமைகள் மற்றும் பெண் அமைப்புகளுடனான தொடர்பான சமூக வன்முறைகளுக்கு ஆதரவாக வாதிடுபவர் ஆவார்.  

1979 ஆம் ஆண்டில் யூசுப் சிர்காத் சா எனும் நிறுவனத்தில் சேர்ந்தார். இந்த நிறுவனம் பெண்களின் உரிமைக்காக 1975ஆம் ஆண்டில் நிறுவப்பட்டது. யூசுப்பின் பெண்கள் சமூக செயற்பாட்டு செயல்கள் இங்கிருந்து தொடங்கியது. பெண்கள் செயல்பாட்டு மன்றம் 1981ஆம் ஆண்டில் தொடங்கப்பட்டது.  

*டான்* மற்றும் *தி எக்ஸ்பிரஸ் திரிப்யூன்* செய்தித்தாள்களில் ஊடக தணிக்கை, பெண்கள் உரிமைகள் மற்றும் மனித உரிமைகள் பற்றிய பல கட்டுரைகளையும் யூசுப் வெளியிட்டுள்ளார்.  

## விருதுகள்
ஸோஹ்ரா யூசுப் *2011 இல் நியூஸ்லைனில்* இடம்பெற்ற "*டிவி சேனல்கள் அல்லது எலக்ட்ரானிக் பல்பிட்ஸ்*" க்கான அனைத்து பாக்கித்தான் செய்தித்தாள்கள் சங்க விருதைப் பெற்றார்.
# கீதா மிட்டல்

**நீதிபதி கீதா மிட்டல்** (*Justice Gita Mittal*) (பிறப்பு 9 டிசம்பர் 1958) ஓர் இந்திய நீதிபதி ஆவார். இவர் ஜம்மு -காஷ்மீர் உயர் நீதிமன்றத்தின் முன்னாள் தலைமை நீதிபதியும், அந்த நிலையில் பணியாற்றிய முதல் பெண் நீதிபதியும் ஆவார். இவர் தில்லி உயர் நீதிமன்றத்தின் தலைமை நீதிபதியாகவும், கூடுதல் நீதிபதியாகவும் பணியாற்றியுள்ளார்.  

## ஆரம்பகால வாழ்க்கையும் கல்வியும்
கீதா மிட்டல், தில்லியில் உள்ள லேடி இர்வின் பள்ளியில் கல்வி பயின்றார். 1975இல் அறிவியலை மையமாகக் கொண்டு பட்டம் பெற்றார். ஒரு பள்ளி மாணவராக இவர் இந்தியாவில் பெண் வழிகாட்டி இயகத்தில் உறுப்பினராக இருந்தார். மேலும் பல நிகழ்வுகளில் சர்வதேச அளவில் அமைப்பை பிரதிநிதித்துவப்படுத்தினார். 1978ஆம் ஆண்டில் தில்லியில் உள்ள லேடி ஸ்ரீராம் மகளிர் கல்லூரியில் இருந்து கௌரவத்துடன் பொருளாதாரத்தில் இளங்கலை பட்டம் பெற்றார். மேலும் கல்லூரியின் விளையாட்டுத் தலைவராக (1977-1978) செயல்பட்டு தடகளத்திலும் 1981இல் தில்லியில் உள்ள கேம்பஸ் சட்ட மையத்தில் இளங்கலைச் சட்டம் பயின்று பட்டம் பெற்றார்.  

## நீதித்துறை வாழ்க்கை

### தில்லி உயர் நீதிமன்றம்
இவர்,16 ஜூலை 2004 அன்று தில்லி உயர் நீதிமன்றத்திற்கு கூடுதல் நீதிபதியாக நியமிக்கப்பட்டார். பின்னர் 20 பிப்ரவரி 2006 அன்று நிரந்தர நீதிபதியாக உறுதி செய்யப்பட்டார். பாலியல் குற்றங்கள் தொடர்பான வழக்குகளில் குழந்தை சாட்சிகளை நிர்வகிக்கும் சட்ட வழிகாட்டுதல்களை செயல்படுத்துவது தொடர்பான குழுவிலும் பணியாற்றினார்.  

14 ஏப்ரல் 2017 அன்று, தில்லி உயர் நீதிமன்றத்தின் தலைமை நீதிபதியாக இவர் நியமிக்கப்பட்டார்.  

2013இல், நீதிபதி தீபா சர்மாவுடன் , மத்திய சேமக் காவல் படையில் பதவி உயர்வு சூழலில் நிறக் குறைபாடு ஒரு காரணமாக இருக்க முடியாது என்று இவர் கூறினார்.  

2018 இல், இந்திய பிராந்திய இராணுவத்தில் பெண்கள் ஆட்சேர்ப்புக்கு விண்ணப்பிக்க தடை செய்யும் விளம்பரங்கள், பிராந்திய இராணுவச் சட்டம், 1948 ஐ மீறியது, இது ஆண்களையும் பெண்களையும் விண்ணப்பிக்க அனுமதிக்கிறது என தீர்பளித்தார்.  

### ஜம்மு காஷ்மீர், லடாக் உயர் நீதிமன்றம்
3 ஆகத்து 2018 அன்று, இவர் ஜம்மு காஷ்மீர் உயர் நீதிமன்றத்தின் தலைமை நீதிபதியாக நியமிக்கப்பட்டார். இவர் அந்த நீதிமன்றத்தின் முதல் பெண் தலைமை நீதிபதி ஆவார். இவர் 8 திசம்பர் 2020 அன்று ஓய்வு பெற்றார்.  

## பிற செயல்பாடுகளும் விருதுகளும்
இவர் பல கல்வி நிறுவனங்களின் நிர்வாகக் குழுக்களில் பணியாற்றியுள்ளார். 2008 முதல் தில்லியில் உள்ள தேசிய சட்டப் பல்கலைக்கழகத்தின் நிர்வாகக் குழுவில் உறுப்பினராகவும், 2013 முதல் புதுதில்லியில் உள்ள இந்திய சட்ட நிறுவனத்தின் உறுப்பினராகவும் இருந்தார். 1999 முதல் 2004 வரை தில்லி பல்கலைக்கழக நீதிமன்றத்தின் உறுப்பினராக இருந்தார். 1997 முதல் 1999 வரை தில்லியில் உள்ள ராம் லால் ஆனந்த் கல்லூரியின் ஆட்சிக் குழுவுக்கு பரிந்துரைக்கப்பட்டார்.  

2008ஆம் ஆண்டில், இந்தியக் குடியரசுத் துணைத் தலைவர், முகம்மது அமீத் அன்சாரி, இவரது சட்டரீதியான பங்களிப்பை அங்கீகரித்து, லேடி சிறீராம் கல்லூரியின் 'தனித்துவமான முன்னாள் மாணவர் விருது' வழங்கினார்.
# ஆர். என். இரவி


**ஆர். என். இரவி** (*Ravindra Narayana Ravi*; பிறப்பு: 3 ஏப்ரல் 1952) என்பவர் முன்னாள் இந்திய அதிகாரி ஆவார். தமிழக ஆளுநராக, 2021 செப்டம்பர் 18 அன்று பதவியேற்ற இவர், நாகாலாந்து, மேகாலயா போன்ற வடகிழக்கு மாநிலங்களில் ஆளுநராகப் பணியாற்றியவராவார்.  

## குடும்பம்
பீகாரின், பாட்னாவில் பிறந்த இவருக்கு இலட்சுமி என்ற மனைவியும் இரு பெண் குழந்தைகள் மற்றும் ஒரு ஆண் குழந்தை என மூன்று குழந்தைகளும் உள்ளனர்.  

## பணி
இந்தியக் காவல் துறை அதிகாரியான இவர், கேரள மாநிலத்தில், 1976 ஆம் ஆண்டு, தொகுதி அதிகாரியாக தேர்வு செய்யப்பட்டார். இவர் 2012இல் இந்திய உளவுத்துறையின் சிறப்பு இயக்குநராகப் பணியாற்றி ஓய்வு பெற்றார். இவர் 2014 தேசிய பாதுகாப்பு மன்றத்தின் தலைவராக நியமிக்கப்பட்டார். பின்னர் அக்டோபர் 5, 2018 அன்று இந்தியாவின் தேசிய பாதுகாப்பு துணை ஆலோசகராக நியமிக்கப்பட்டார்.  

## ஆளுநர் பணி
### நாகாலாந்து ஆளுநர்
2014 முதல் *தேசிய சோசியலிசக் கவுன்சில் ஆப் நாகாலாந்து* குழுவிற்கும் இந்திய அரசிற்கும் இடையில் மத்தியத்தராகப் பேச்சு வார்த்தையில் ஈடுபட்டார். இவரது முயற்சியின் பலனாகப் போராட்டக் குழுவிற்கும் இந்திய அரசிற்கும் இடையே நாகாலாந்து அமைதி உடன்படிக்கை ஆகத்து 2015 இல் கையெழுத்தானது. 20 சூலை 2019 இல் நாகாலாந்து மாநில ஆளுநராகப் பதவியேற்றார்.